3. OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA
 OSNOVNE ŠKOLE SVETI PETAR OREHOVEC 
ZA 2026. GODINU
Članak 4.

Financijski plan Osnovne škole Sveti Petar Orehovec za 2026. godinu i projekcije za 2027. i 2028. godinu usvojen je na 11. sjednici Školskog odbora Osnovne škole Sveti Petar Orehovec održanoj 31. prosinca 2025. godine. 
Izmjene i dopune financijskog plana Osnovne škole Sveti Petar Orehovec za 2026. godinu i projekcije za 2027. i 2028. godinu stupile su na snagu 27. lipnja 2026. godine usvajanjem Županijske skupštine.

U nastavku je dana usporedba izvršenja prihoda i rashoda u prvom polugodištu 2025. i 2026. godine.

Tabela 1. Prihodi i rashodi ostvareni u prvom polugodištu 2025. i 2026. godine
	
	1. – 6.2025.
	1. – 6.2026.

	Prihodi
	930.915,24
	995.180,57

	Rashodi
	1.043.677,05
	990.244,20




Grafikon 1. Usporedba prihoda i rashoda u prvom polugodištu 2025. i 2026. godine 


Obrazloženje ostvarenja prihoda
U 2026. godini ukupni prihodi planirani su u iznosu od 2.198.969,38 eura, a ostvareni su u iznosu od 995.180,57 eura što je 45,26% ukupno planiranih prihoda, odnosno 106,90% ukupno ostvarenih prihoda u istom razdoblju 2025. godine. 

Tabela 2. Planirani i ostvareni prihodi u 2026. godini po skupinama računa
	Brojčana oznaka i naziv
	Plan za 2026. godinu
	Ostvarenje / izvršenje 
30.6.2026.
	Struktura (%)

	63 - Pomoći iz inozemstva i od subjekata unutar općeg proračuna
	2.030.701,70
	915.341,83
	91,98

	64 - Prihodi od imovine
	100,00
	0,01
	0,00

	65 - Prihodi od upravnih i administrativnih pristojbi, pristojbi po posebnim propisima i naknada
	11.709,96
	7.925,08
	0,80

	66 - Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima
	25.370,00
	11.589,80
	1,16

	67 - Prihodi iz nadležnog proračuna i od HZZO-a temeljem ugovornih obveza
	122.766,72
	60.323,85
	6,06

	68 - Kazne, upravne mjere i ostali prihodi
	8.321,00
	0,00
	0,00

	UKUPNO PRIHODI
	2.198.969,38
	995.180,57
	100,00



Pomoći iz inozemstva i od subjekata unutar općeg proračuna odnose se na prihode Ministarstva znanosti, obrazovanja i mladih za plaće i materijalna prava zaposlenih, prihode Općine Sveti Petar Orehovec, tekuće prijenose za EU projekte Prilika za sve 7 i Školska shema, te na tekuće prijenose između proračunskih korisnika istog proračuna (prihod OŠ Sokolovac za natjecanja). Ukupno su planirani u iznosu od 2.030.701,70 eura, a ostvareni su u iznosu od 915.341,83 eura što je 45,08% planiranog.
Prihodi od imovine su prihodi Podravske banke za kamatu. 
Prihodi od upravnih i administrativnih pristojbi, pristojbi po posebnim propisima i naknada odnose se na uplate roditelja za osiguranje učenika, terensku nastavu, školu plivanja, uplate djelatnika za prehranu u šk. kuhinji. U 2026. godini ostvareni su u iznosu od 7.925,08 eura.
Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima su vlastiti prihodi ostvareni iznajmljivanjem sportske dvorane, stana u PŠ Fodrovec, starog papira i prodaje viška proizvedene električne energije.  Ostvarene su tekuće donacije turističkih agencija, te kapitalna donacija Hrvatskog filmskog saveza – sufinanciranje programa rada školske filmske družine šk.god.2025./2026. (uplata 80% ukupne donacije od 1.700,00 eura). Navedeni prihodi čine svega 1,16% ukupnih prihoda. 
Prihodi iz nadležnog proračuna i od HZZO-a temeljem ugovornih obveza odnose se na prihode osnivača, Koprivničko – križevačke županije i ostvareni su u iznosu od 60.323,85 eura, što je 49,14% planiranog.

Obrazloženje ostvarenja rashoda
Rashodi za 2026. godinu planirani su u iznosu od 2.050.980,95 eura, a u prvom polugodištu 2026. godine ostvareni su u iznosu od 990.244,20 eura što je ostvarenje od 48,28%, odnosno 5,12% manje u odnosu na prošlu godinu. 

Tabela 3. Planirani i izvršeni rashodi za 2026. godinu po osnovnim skupinama računa
	Brojčana oznaka i naziv
	Plan za 2026. godinu
	Ostvarenje / izvršenje 
30.6.2026.
	Struktura
(%)

	31 – Rashodi za zaposlene
	1.709.890,00
	843.335,96
	85,16

	32 – Materijalni rashodi
	274.878,95
	140.489,80
	14,19

	34 – Financijski rashodi
	20,00
	0,00
	0,00

	36 –Pomoći dane u inozemstvo i unutar općeg proračuna
	400,00
	0,00
	0,00

	37 – Naknade građanima i kućanstvima na temelju osiguranja i druge naknade
	13.500,00
	0,00
	0,00

	38 – Rashodi za donacije, kazne, naknade šteta i kapitalne pomoći
	617,00
	0,00
	0,00

	42 – Rashodi za nabavu proizvedene dugotrajne imovine
	36.675,00
	6.418,44
	0,65

	45 – Rashodi za dodatna ulaganja za nefinancijskoj imovini
	15.000,00
	0,00
	0,00

	UKUPNO RASHODI 
	2.050.980,95
	990.244,20
	100,00




Rashodi za zaposlene ostvareni su u iznosu od 843.335,96 eura. Čine najveći dio ukupnih rashoda, a odnose se na rashode za plaće i materijalna prava zaposlenih. Financiraju se iz izvora Pomoći – Ministarstva znanosti, obrazovanja i mladih, općih prihoda i primitaka (od osnivača) i pomoći iz inozemstva EU – Županija. Ostvareni su u manjem iznosu u odnosu na isto razdoblje 2025. godine zbog knjiženja 7 rashoda za plaće u 2025. godini, dok je u 2026. godini knjiženo 6 rashoda za plaće. 
Materijalni rashodi odnose se na rashode za naknade troškova zaposlenima (putni troškovi za dolazak i odlazak s posla, službena putovanja, stručno usavršavanje), rashode za materijal i energiju, rashode za usluge i naknade troškova osobama izvan radnog odnosa (naknade učenicima koji sudjeluju u Erasmus+  mobilnostima), te ostalih nespomenutih rashoda poslovanja (premije osiguranja, reprezentacija, pristojbe i naknade…). Materijalni rashodi financiraju se iz prihoda od poreza za redovnu djelatnost Koprivničko-križevačke županije, decentraliziranih sredstava, pomoći nadležne općine, vlastitih prihoda, prihoda za posebne namjene i donacija.
Rashodi za nabavu proizvedene dugotrajne imovine odnose se na nabavu kosilice i trimera za PŠ Miholec, knjiga za knjižnicu, 2 garderobna ormarića za učenike u MŠ te laptopa za potrebe novinarske i filmske skupine . Dodatnih ulaganja na nefinancijskoj imovini nije bilo. 
Ukupno je realizirano 48,28% planiranih rashoda. 

Višak/manjak
Za 2026. godinu prihodi su planirani u iznosu od 2.198.969,38 eura, a rashodi u iznosu od 2.050.980,95 eura, te je time planirano uključivanje manjka iz prethodne godine.
Višak prihoda poslovanja na dan 31.12.2025. godine iznosi 21.110,64 eura, dok manjak prihoda poslovanja iznosi -148.101,42 eura, a manjak prihoda od nefinancijske imovine -19.283,94 eura. Izvršeno je prebijanje viškova i manjkova po istovrsnim kategorijama, a za iznos kapitalnih prijenosa provedena je korekcija rezultata. Time dolazimo do rezultata poslovanja na dan 31.12.2025. godine u iznosu od -146.274,72 eura. Odlukom o raspodjeli rezultata viškom prihoda poslovanja u iznosu od 10.963,09 pokriven je manjak prihoda od nefinancijske imovine, a 1.713,71 euro vraćen je u državni proračun kao višak neutrošenih sredstava za školsku kuhinju u prvom polugodištu šk. godine 2025./2026, pa se nakon toga rezultat poslovanja sastoji od viška prihoda poslovanja u iznosu od 8.927,80 eura, manjka prihoda poslovanja u iznosu od 148.595,38 eura i manjka prihoda od nefinancijske imovine u iznosu od 8.320,85 eura. 
Prema polugodišnjem obračunu financijskog plana Osnovne škole Sveti Petar Orehovec utvrđuje se da je ostvaren višak prihoda u iznosu od 4.936,37 eura, koji se umanjuje za iznos prenesenog manjka prihoda poslovanja od -147.988,43 eura, pa konačni rezultat poslovanja iznosi -143.052,06.

Tabela 4. Rezultat poslovanja po izvorima financiranja na dan 30.06.2026. godine
	Izvor financiranja
	Preneseni rezultat iz 2025. godine
	Prihodi
1. – 6. 2026.
	Rashodi
1.-6.2026.
	Rezultat 30.06.2026.

	11
	-4.511,72
	12.930,93
	8.709,84
	-290,63

	31
	303,68
	9.479,81
	1.579,79
	8.203,70

	43
	-493,96
	7.925,08
	6.253,92
	1.177,20

	5011
	0,00
	47.392,92
	52.492,03
	-5.099,11

	5043
	-141.844,25
	859.014,83
	853.268,22
	-136.097,64

	510
	487,27
	0,00
	10.367,72
	-9.880,45

	5202
	-2.904,93
	44.367,77
	41.609,25
	-146,41

	561
	-1.240,28
	8.494,05
	7.253,77
	0,00

	565
	-505,17
	3.465,18
	3.290,92
	-330,91

	612
	2.720,93
	2.110,00
	5.418,74
	-587,81




Posebni izvještaji

Posebni izvještaj iz članka 30. Pravilnika o polugodišnjem i godišnjem izvještaju o izvršenju proračuna i financijskog plana u polugodišnjem izvještaju je izvještaj o zaduživanju na domaćem i stranom tržištu novca i kapitala. 
Osnovna škola Sveti Petar Orehovec se nije zaduživala na domaćem i stranom tržištu novca i kapitala, pa nema obvezu donošenja navedenog posebnog izvještaja. 

ZAVRŠNE ODREDBE
Članak 5.
Polugodišnji izvještaj o izvršenju financijskog plana Osnovne škole Sveti Petar Orehovec za 2026. godinu objavit će se na internetskoj stranici Osnovne škole Sveti Petar Orehovec u roku od 15 dana od usvajanja Školskog odbora. 

KLASA: 400-03/26-01/1
URBROJ: 2137-44-26-1

U Svetom Petru Orehovcu, 31. srpnja 2026.                                          Predsjednica Školskog odbora:
[bookmark: _GoBack]                                                                                                                Ljiljana Picig, mag. prim. educ.                                                                                       
 




2025.	Prihodi	Rashodi	930915.24	1043677.05	2026.	Prihodi	Rashodi	995180.57	990244.2	



